Tutlayt taspnyolit
tutlayt tasblyunit (Español) (nɣ :Castellano) tga tutlayt tunṣibt g tgldit n sblyun d tutlayt tunṣibt g aṭṭas n tmura n tmirikt talatinit، d yiwt sg tutlayin sswaln imzdaɣn n burturiku , da yttmslay tasblyunit jar 322 ar 400 n mlyun n ufgan g umaḍal ، ɣaln imrzutn blli tssnti g kudyira، g ugafa n sblyun. tfsr g maṛṛa timnaḍin n sblyun g tasut tiss tamt d tiss tẓat g tlalit n ɛisa tusad tutlayt tasblyunit sg tutlayt talatinit، nna yuɣaln i tmbṛaṭurt tarumanit، g tasut tiss kraḍt، d tasut tiss snat dat talalit، iwḍn isrdasn irumaniyn tazungzirt tibirit (nna igan imira sblyun d burtugal) ssuɣaln ibiriyn tutlayt talatinit (ddarija) am tutlayt nnsn.
g tazwara n tasut tiss smmust n tlalit، umẓn tqbilin n ijirmaniyn nna ytwassn s (iquṭiyn) ɣaf tazungzirt tibirit، tsul umẓntt iquṭiyn ar asggas 711. . g usggas 711 iwḍn imuslmn maṛṛa ikaliwn n tazungzirt tibirit، . d nbaḍn aṭṭas n igzzumn n tmnaḍt agi ، ar azgn n tasut tiss kraḍ d mraw n tlalit.
kab_Latn kab_Latn kab_Latn